CELEX: 62017TN0632
Language: hu
Date: 2017-09-15 00:00:00
Title: T-632/17. sz. ügy: 2017. szeptember 15-én benyújtott kereset – Galcsikné Erdősi kontra Európai Bizottság

13.11.2017   
            
            
               HU
            
            
               Az Európai Unió Hivatalos Lapja
            
            
               C 382/51
            
         2017. szeptember 15-én benyújtott kereset – Galcsikné Erdősi kontra Európai Bizottság
   (T-632/17. sz. ügy)
   (2017/C 382/64)
   Az eljárás nyelve: német
   
      Felek
   
   
      Felperes: Galcsikné Erdősi Éva (Budapest, Magyarország) (képviselő: D. Lazar Rechtsanwalt)
   
      Alperes: Európai Bizottság
   
      Kérelmek
   
   A felperes azt kéri, hogy a Törvényszék:
   
               —
            
            
               semmisítse meg a Bizottság 2017. június 1-jei Az. Ares(2017)2755900 határozatát,
            
         
               —
            
            
               semmisítse meg a Bizottság 2017. július 17-i Az. C(2017)5146 final határozatát,
            
         
               —
            
            
               kötelezze a Bizottságot arra, hogy biztosítson hozzáférést a felperes számára a 8572/15, CHAP (2015)00353 EU-Pilot eljárás valamennyi dokumentumához, függetlenül attól, hogy azt már rendelkezésre bocsátották, vagy a jövőben fogják rendelkezésre bocsátani, és
            
         
               —
            
            
               a Bizottságot kötelezze az eljárás költségeinek viselésére.
            
         
      Jogalapok és fontosabb érvek
   
   Keresetének alátámasztása érdekében a felperes két jogalapra hivatkozik.
   
               1.
            
            
               Első jogalap: A vitatott dokumentumok hozzáférhetővé tétele nem sérti a vizsgálatok védelmére vonatkozó célkitűzést
               A 8572/15 EU-Pilot eljárás tárgya az, hogy a magyar bíróságok a pártatlan bírósághoz és a tisztességes eljáráshoz való jogot tömegesen megsértették azáltal, hogy az úgynevezett devizahiteleknek a magyar pénznembe való átváltásáról szóló jogszabályokat alkalmazták. E törvények sértik a hatalmi ágak szétválasztását, mivel beavatkoznak az állampolgárok magán jogviszonyaiba. E törvények különösen arra kényszerítik a hitel felvevőjét, hogy ő viselje a deviza átváltásához kapcsolódó kockázat által okozott veszteséget, és a hitelszerződések bírósági úton való vitatása tiltott.
               Az Európai Bizottság és a magyar kormány között folytatott, a magyar jogrendnek az uniós joggal való összhangba hozását célzó tárgyalások nem alkalmasak e cél elérésére, mivel a bírák egy jogállamban nem utasíthatóak.
               A vitatott dokumentumok hozzáférhetővé tétele nem sérti a vizsgálatok védelmére vonatkozó célkitűzést, hanem elősegíti e célt, mivel a magyar bírói joggyakorlatot csupán a nyilvános párbeszéd tudná megváltoztatni.
            
         
               2.
            
            
               Második jogalap: a vitatott dokumentumok hozzáférhetővé tételéhez nyomós közérdek fűződik
               Nyomós közérdek fűződik a dokumentumok nyilvános terjesztéséhez, mivel ez lehetővé tenné a következőket:
               
                           —
                        
                        
                           a magyar bíróságok jogi kultúrájának a megváltoztatása,
                        
                     
                           —
                        
                        
                           az alapjogok értelmezését illetően a magyar kormány által képviselt álláspont európai szintű nyilvános megvitatása, és
                        
                     
                           —
                        
                        
                           az Európai Unió Alapjogi Charta 47. cikkének, valamint az EJEE 6. cikke (1) bekezdése első mondatának értelmezését érintően a Bizottság által képviselt álláspont nyilvános megvitatása.